স্বাস্থ্য ডেস্ক: ১২ জুলাই’১৮: জাপানে প্রবল বৃষ্টি থেকে সৃষ্ট বন্যা ও ভূমিধসে নিহতের সংখ্যা বেড়ে ২০০ হয়েছে বলে জানিয়েছে বার্তা সংস্থা রয়টার্স। তবে দেশটির গণমাধ্যম জাপান টুডে বলছে, নিহতের সংখ্যা বেড়ে ১৯৫ জন হয়েছে। সেইসঙ্গে এ সংখ্যা আরো বাড়তে পারে বলে উল্লেখ করেছে গণমাধ্যমটি। গত সপ্তাহের রেকর্ড বৃষ্টিতে দেশটির পশ্চিমাঞ্চলে ব্যাপক বন্যা ও ভূমিধসের ঘটনা ঘটে। এ ঘটনায় হাজার হাজার লোক বাড়ি-ঘর ছেড়ে আশ্রয়কেন্দ্রে উঠেছে।